Document ID: 32003R1674

32003R1674
L 238/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1674/2003 AL CONSILIULUI
din 22 septembrie 2003
de modificare a Regulamentului (CE) nr. 1796/1999 de instituire a unui drept antidumping definitiv și de percepere definitivă a dreptului antidumping provizoriu instituit asupra importurilor anumitor cabluri din oțel originare, printre altele, din Polonia și Ucraina
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1), în special articolele 8 și 9,
având în vedere propunerea prezentată Comisiei după consultarea comitetului consultativ,
întrucât:
A. PROCEDURĂ ANTERIOARĂ
(1)
La 20 mai 1998 Comisia a deschis o procedură antidumping privind importurile de cabluri din oțel originare, inter alia, din Ucraina (2).
(2)
La 30 iulie 1998 Comisia a deschis o procedură antidumping privind importurile de anumite cabluri din oțel originare, inter alia, din Polonia (3).
(3)
Au fost instituite măsuri provizorii prin Regulamentul (CE) nr. 362/1999 al Comisiei (4). În paralel, în temeiul articolului 2 alineatul (1) din regulamentul menționat, Comisia a acceptat, printre altele, un angajament în materie de preț din partea producătorului-exportator Drumet (denumit în continuare „Drumet”) din Polonia. În conformitate cu articolul 1 alineatul (3) din regulamentul menționat, importurile produsului în cauză, fabricat și exportat direct în Comunitate de către Drumet, au fost scutite de dreptul antidumping.
(4)
Aceste proceduri au fost combinate și au condus în final la instituirea unui drept antidumping definitiv prin Regulamentul (CE) nr. 1796/1999 al Comisiei (5) în vederea eliminării efectelor prejudiciabile ale dumpingului. Drumet a continuat să fie scutită de dreptul definitiv în temeiul angajamentului său și sub rezerva respectării acestuia.
(5)
De asemenea, prin Decizia 1999/572/CE a Comisiei (6), Comisia a acceptat, printre altele, un angajament de preț din partea producătorului-exportator din Ucraina, Joint Stock Company Silur (denumit în continuare „Silur”).
B. NERESPECTAREA ANGAJAMENTULUI
1. Drumet (Polonia)
(6)
Angajamentul acceptat pentru Drumet s-a aplicat numai importurilor în Comunitate de cabluri din oțel produse și vândute direct (adică facturate și expediate) de Drumet primilor săi cumpărători independenți din Comunitate (clauza 2 din angajament).
(7)
De asemenea, în conformitate cu clauza 6 din angajament, Drumet s-a angajat să nu eludeze prevederile angajamentului, printre altele,„prin orice alte mijloace”.
(8)
În urma verificărilor efectuate de serviciile din cadrul Comisiei însărcinate cu supravegherea angajamentului, s-a stabilit că Drumet a comis două tipuri de abateri de la obligațiile menționate anterior. În primul rând, nu și-a vândut toate exporturile de cabluri din oțel în cadrul Comunității direct către importatori independenți, ci prin intermediul unui importator în legătură din Comunitate. În al doilea rând, a prezentat, în mod repetat, informații eronate privind relația sa cu acest importator. Astfel a încălcat nu numai clauza 6 din angajament, dar și relația de încredere stabilită cu Comisia, care a reprezentat baza de acceptare a angajamentului. Regulamentul (CE) nr. 1678/2003 al Comisiei (7) reglementează în detaliu natura abaterilor constatate.
(9)
Comisia a retras acceptul privind angajamentul prin intermediul regulamentului Comisiei sus-menționat. În consecință, în conformitate cu articolele 8 și 9 din Regulamentul (CE) nr. 384/96, trebuie instituită fără întârziere un drept antidumping definitiv pentru importurile produsului în cauză fabricat de Drumet.
2. Silur (Ucraina)
(10)
Firma Silur s-a angajat, printre altele, să nu eludeze prevederile angajamentului său prin declarații eronate privind originea cablurilor din oțel sau prin orice alte mijloace. De asemenea, angajamentul este limitat la anumite tipuri de cabluri din oțel (cabluri izolate). Cablurile din oțel altele decât cele care izolate sunt supuse plății dreptului antidumping.
(11)
O anchetă efectuată de către Oficiul European de Luptă Antifraudă (OLAF) a dezvăluit faptul că importurile în Comunitate de cabluri din oțel produse de Silur au fost declarate cu o falsă origine, cu știința acestei societăți. De asemenea, s-a stabilit că s-au vândut în Comunitate cabluri din oțel neizolate ca și cum acestea ar fi fost reglementate de angajament, beneficiind, astfel, în mod injust, de scutirea de la plata drepturilor antidumping. Regulamentul (CE) nr. 1678/2003 al Comisiei reglementează în detaliu natura abaterilor constatate.
(12)
În aceste condiții, la solicitarea firmei Silur, Comisia a retras acceptul privind angajamentul prin intermediul regulamentului Comisiei sus-menționat. Prin urmare, în conformitate cu articolele 8 și 9 din Regulamentul (CE) nr. 384/96, trebuie instituită fără întârziere un drept antidumping definitiv pentru importurile produsului în cauză fabricat de Silur.
C. MODIFICAREA REGULAMENTULUI (CE) NR. 1796/1999
(13)
Având în vedere retragerea angajamentelor și în temeiul articolului 8 alineatul (9) din Regulamentul (CE) nr. 384/96, articolul 2 alineatul (3) din Regulamentul (CE) nr. 1796/1999 trebuie modificat, iar produsele fabricate de Drumet și Silur trebuie să se supună aplicării nivelului corespunzător al dreptului antidumping, stabilit pentru fiecare dintre aceste firme prin articolul 1 alineatul (2) din Regulamentul (CE) nr. 1796/1999 (27,9 % pentru Drumet și 51,8 % pentru Silur),
ADOPTĂ PREZENTUL REGULAMENT:
Articolul 1
(1) În tabelul de la articolul 1 alineatul (2) din Regulamentul (CE) nr. 1796/1999, codul adițional TARIC „8900” privind Ucraina se înlocuiește cu „-”.
(2) Tabelul de la articolul 2 alineatul (3) din Regulamentul (CE) nr. 1796/1999 se înlocuiește cu următorul tabel:
Țara
Producător
Cod adițional TARIC
„Ungaria
Drótáru és Drótkötél Ipari és Kereskedelmi Rt.
Besenyöi utca 18,3527 Miskolc,
Hungary
8616
Polonia
Slaskie Zaklady Lin i Drutu «Linodrut» Spólka Akeyjna Fabryka Lin i
Drutów «Linodrut» Zabrze Spólka z organiczona odpowiedzialnoscia
PL-41-800 Zabre, Sobieskiego Street No 1
8619
Fabryka Lin i Drutów Falind Spólka z organiczona odpowiedzialnoscia
PL-41-201 Sosnowiec, Niwecka Street 1
Górnoslaska Fabryka Lin i Drutu Linodrut Bytom Spólka organiczona odpowiedzialnoscia,
41-906 Bytom, Ks. Jerzago Popieluszki Street 1
Dolnoslaska fabryka Lin i Drutu «Linodrut Linmet» Spólka z organiczona
odpowiedzialnoscia, 58-309 Walbrzych, Sluga Street 2
Mexic
Aceros Camesa SA de CV
Margarita Maza de Juárez No 154,
Col Nueva Ind. Vallejo MéxicoD.F.C.P.07700
Mexico
A022
Africa de Sud
Haggie
Lower Germiston Road
Jupiter
PO Box 40072
Cleveland
South Africa
A023
India
Usha Martin Industries & Usha Beltron Ltd
Shakespeare Sanani, Calcutta,700071,
India
A024”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 septembrie 2003.

Labels: 1
3
4
18